હિંમતનગરની કોર્ટમાં પ્રેકટીસ કરતી એડવોકેટ યુવતી શનિવારે સાંજના સમયે ટુવ્હીલર લઈને પોતાના ઘરે જઈ રહી હતી, તે દરમ્યાન ન્યાયમંદિર નજીક નઝફ સૈયદ અને વારીસ કાદરી નામના બે યુવકો તેમની બાઈક લઈને તેનો પીછો કરી રહ્યા હતા, અને યુવતીના ટુવ્હીલર નજીક બાઈક હંકારીને તેને પાડી દઈને તેની છેડતી કરી હતી, જે અંગે યુવતીએ તેમનો પ્રતિકાર કરતાં તેને થપ્પડ માર મારીને ખેંચી જઈને અપહરણની કોશિષ કરતાં યુવતીએ બુમાબુમ કરતાં આસપાસના લોકોના ટોળા ઘટનાસ્થળે પહોંચી જતાં યુવકો ત્યાંથી ભાગી ગયા હતા, અને જતાં જતાં યુવતીને જાનથી મારી નાંખવાની ધમકીઓ આપી હતી, જે અંગે યુવતીએ તેના ભાઈને જાણ કરતાં તેણે બી ડિવીઝન મથકે બંને શખ્સો વિરુધ્ધ ફરીયાદ નોંધાવતાં પીએસઆઈ પ્રજ્ઞોશસિંહ ચાવડાએ તાત્કાલિક નઝફ સૈયદ અને વારીસ કાદરીને ધરપકડ કરીને જેલના સળીયા પાછળ ધકેલી દઈને આગળની કાર્યવાહી હાથ ધરી છે.